### Resumé

Vejle Kommune har de seneste år solgt en række større erhvervsarealer nord for [adresse] i [adresse]. Arealerne er blevet byggemodnet i takt med de gennemførte salg. Der er fortsat efterspørgsel efter erhvervsgrunde i området, hvor grundene endnu ikke er byggemodnede. Med henblik på at kunne tilbyde erhvervsjordskøberne en hurtig handel og overtagelse af erhvervsgrunde, indstilles det, at der gives anlægsbevilling på 4.055.000 kr. til byggemodning af et erhvervsareal på ca. 40.000 m2 beliggende mellem [adresse] og [adresse].

### Sagsfremstilling

Lokalplan nr. 1056 udlægger et større område nord for [adresse] til erhvervsformål. Arealerne i delområde E2 kan anvendes til erhvervsformål indenfor klasse 1-6 af regional betydning med særlige transportbehov, som f.eks. transport- og logistikvirksomhed, fremstillings-, lager- og værkstedsvirksomhed, engroshandel, håndværks- og servicevirksomhed og tilknyttet administration. Der kan udstykkes erhvervsgrunde i delområdet på ned til 5.000 m2.

Vejle Kommune har de senere år solgt en stor del af erhvervsarealerne i området. Arealerne er løbende blevet solgt på betingelse af Byrådets godkendelse af anlægsbevilling til den for arealernes bebyggelse nødvendige byggemodning. En stor del af vejanlæggene i området er blevet anlagt.

Vejle Kommune har aktuelt flere interesserede købere til grunde i det ca. 40.000 m2 område, der ligger mellem [adresse] og [adresse]. Vejene er anlagt omkring arealet, men der er ikke foretaget arkæologiske forundersøgelser, afholdt kloaktilslutningsbidrag eller anlagt grønne områder omkring grundene. Anlæg & Infrastruktur oplyser, at færdigbyggemodning af arealerne vil koste 4.055.000 kr., og at grundene kan være klar til overtagelse i efteråret 2024, såfremt Byrådet godkender anlægsbevillingen.

De er i øjeblikket to potentielle købere til erhvervsgrundene i området, der begge oplyser, at de planlægger at afgive tilbud om køb i løbet af sommeren. Grundene vil blive udbudt til en mindstepris på 155 kr. pr. m2.

Med henblik på at kunne imødekomme den aktuelle efterspørgsel efter erhvervsjord i området nord for [adresse], indstilles det at igangsætte byggemodning af det ca. 40.000 m2 erhvervsområde, der er vist på vedlagte kort.

### Økonomi

![](data:image/png;base64...)

**Opsummering af bevillingsmæssige konsekvenser vedr. ANLÆG**
Sagen medfører, at der gives en anlægsbevilling og afsættes rådighedsbeløb på i alt 4,055 mio. kr. i 2024 til gennemførelse af byggemodningen. Udgiften finansieres af merindtægter fra salg af erhvervsjord i 2024.

**Høring:**Centralt budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller, den 5. august 2024, punkt 181:

at Teknisk Udvalg anmodes om at gennemføre byggemodning af ca. 40.000 m2 erhvervsarealer jf. vedlagte kortbilag, og

at de bevillingsmæssige konsekvenser godkendes, jf.  bevillingsskema under afsnittet Økonomi.

#### Beslutning fra Økonomiudvalget, den 5. august 2024, punkt 181:

Anbefales.

Øvli Simonsen deltog ikke i behandlingen af punktet.

Fraværende: Georg Frandsen.

### Beslutning

Godkendt.

Fraværende: Henrik Holst.

Fraværende: Henrik Jessen. I stedet mødet Jon Olesen.